રાજુલાથી પાંચેક કિમી દુર આવેલા ભાક્ષી ગામના પાદરમાં આજે સાંજના સુમારે બે સિંહ પરિવાર પાણીની શોધમાં આવી ચડતા મોટી સંખ્યામાં ગામલોકો તેમજ રાજુલાથી પણ લોકો સિંહ દર્શન માટે ઉમટી પડ્યા હતા. આ વિસ્તારમાં તળાવ આવેલુ હોય અવારનવાર જંગલમાંથી સિંહો પાણી પીવા આવી ચડે છે. આ અંગે પોલીસને જાણ થતા પોલીસ પણ દોડી આવી હતી. અને લોકોને સિંહ નજીક ન જવા અનુરોધ કરી સિંહને જંગલ તરફ હટાવ્યા હતા.